deporte+no+ensino

**actividades deportivas escolares** Non hai moitos anos, as actividades deportivas extraescolares xuntaban un montón de alumnos-as nas distintas modalidades deportivas ofertadas polo departamento de educación física, adaptando o regulamento ao desenvolvemento das mesmas, pois na configuración dos equipos tiñase en conta o nivel, o número de membros de cada un, o curso,etc. esta tendencia mudou nos últimos anos, en parte, polas actividades deportivas municipais, as escolas deportivas privadas e clubs deportivos, dando como resultado un número reducido de alumnos-as disposto a participar nas acitividades ofertadas no centro. A partires dese intre, decidimos desenvolvelas perante os recreos e en datas sinaladas, participando na súa organización e funcionamento o alumnado, axudados polo profesorado de educación física. Deste xeito recuperamos o interese do alumnado e a participación tanto nas modalidades individuais como de adversario e colectivas. Só houbo que adaptar as competicións ao tempo dispoñible, reducindo a duración dos partidos, asi como, o número de membros por equipo, para poderen participar máis. Un exemplo, son os equipos de baloncesto, compostos por tres xogadores, ao xogar nunha canastra en competicións de 3x3; outro exemplo é o voleibol, onde organizamos o campionato en campo reducido, sendo os equipos de dous membros, (2x2), ao igual co volei praia. O modelo de competicións está baseado en " ligas interclases" clasificando os equipos por nivel e en función da etapa educativa na que se atopan. Cada trimestre ofértanse varias modalidades deportivas con partidos a dúas voltas si son poucos equipos e a unha si son bastantes. No derradeiro día de clase teñen lugar al finais de cada especialidade. Conquerimos deste xeito, unha participación numerosa, tanto dos alumnos-as inscritos nas escolas municipal e privadas, como daqueles que non practican deporte fora do Centro, ben sexa porque non queren ou non poden facelo o teren que desprazarse dende as aldeas ao pobo. media type="youtube" key="7gVYbSWIZu4?rel=0" height="360" width="480" align="center"